Diari Oficial de la Generalitat Valenciana


Sumari del DOGV 6389, del 03-11-2010 (2010/11227)

DECRET 181/2010, de 29 d'octubre, del Consell, pel qual s'autoritza la implantació d'ensenyaments universitaris oficials de grau en la Universitat d'Alacant.
-------------------------------------------------------------------------------------------------------------------------------------------------------------

### Dades del document

Número de DOGV
:   6389

Data del DOGV
:   03-11-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/11721


Data del document
:   29-10-2010

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * Universitat d'Alacant
    * universitat
    * centre d'ensenyament
    * ensenyament superior
    * legislació

DECRET 181/2010, de 29 d'octubre, del Consell, pel qual s'autoritza la implantació d'ensenyaments universitaris oficials de grau en la Universitat d'Alacant. [2010/11863]  
La Universitat d'Alacant ha sol·licitat autorització per a impartir els ensenyaments universitaris oficials de grau que es relacionen en l'annex del present decret.   
El Consell Valencià d'Universitats i de Formació Superior va ser informat de les propostes d'implantació de les ensenyances en la seua reunió de 31 de març de 2010.  
L'Agència Valenciana d'Avaluació i Prospectiva (AVAP) ha emés el preceptiu informe favorable i els corresponents plans d'estudi han sigut verificats pel Consell d'Universitats.   
Així mateix, la Universitat d'Alacant ha instruït expedient per a l'Escola Universitària de Relacions Laborals d'Elda, centre adscrit a la dita universitat pel Decret 117/1989, de 28 de juliol, del Consell, a l'efecte d'impartir el Grau en Relacions Laborals i Recursos Humans, constant en l'expedient el conveni d'adscripció, la proposta favorable del Consell de Govern, així com l'informe favorable del Consell Social.  
Per això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel que s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 29 d'octubre de 2010,  
DECRETE  
Article 1. Autorització d'ensenyances  
S'autoritza la Universitat d'Alacant per a implantar, en el curs 2010/2011, les ensenyances conduents a l'obtenció dels títols oficials de grau que es relacionen en l'annex del present decret i tot això en els termes consignats en la memòria presentada a l'Agència Nacional d'Avaluació de la Qualitat i Acreditació.  
Article 2. Autorització d'ensenyances al centre Escola Universitària de Relacions Laborals d'Elda, adscrit a la Universitat d'Alacant  
S'autoritza el centre Escola Universitària de Relacions Laborals d'Elda, adscrit a la Universitat d'Alacant, per a implantar, per al curs 2010-2011, les ensenyances de grau que s'arrepleguen en l'annex del present decret.  
Article 3. Autorització de cursos d'adaptació  
S'autoritza la Universitat d'Alacant per a implantar els cursos d'adaptació, dirigits a titulats per l'anterior ordenació, per a l'obtenció dels títols oficials de Grau en Enginyeria de l'Edificació; Grau en Enginyeria de So i Imatge; Grau en Enginyeria Civil; Grau en Nutrició Humana i Dietètica, i Grau en Òptica i Optometria, i tot això en els termes consignats en la memòria presentada a l'Agència Nacional d'Avaluació de la Qualitat i Acreditació.  
Article 4. Inscripció en el registre i els seus efectes  
De la present autorització s'informarà el Ministeri d'Educació, per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel que s'establix l'ordenació dels ensenyaments universitaris oficials.  
Article 5. Publicació dels plans d'estudi  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la universitat, una vegada que el Govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.   
Article 6. Renovació de l'acreditació dels títols de grau  
Abans del transcurs de sis anys, a comptar de la data de la seua verificació inicial o des de la seua última acreditació, els títols universitaris oficials de grau hauran de renovar la seua acreditació, en els termes establits en els articles 24.2 i 27 bis del Reial Decret 1393/2007, de 29 d'octubre, pel que s'establix l'ordenació d'ensenyaments universitaris oficials, en la redacció donada pel Reial Decret 861/2010, de 2 de juliol, de modificació de l'anterior.  
Article 7. Expedició de títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i execució del present decret.  
València, 29 d'octubre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
ANNEX  
GRAUS 2010/2011  
UNIVERSITAT D'ALACANT  
1. Grau en Administració i Direcció d'Empreses, les ensenyances del qual seran organitzades per la Facultat de Ciències Econòmiques i Empresarials.  
2. Grau en Arquitectura, les ensenyances del qual seran organitzades per l'Escola Politècnica Superior.  
3. Grau en Biologia, les ensenyances del qual seran organitzades per la Facultat de Ciències.  
4. Grau en Ciències de l'Activitat Física i de l'Esport, les ensenyances del qual seran organitzades per la Facultat d'Educació.  
5. Grau en Ciències del Mar, les ensenyances del qual seran organitzades per la Facultat de Ciències.  
6. Grau en Criminologia, les ensenyances del qual seran organitzades per la Facultat de Dret.  
7. Grau en Dret, les ensenyances del qual seran organitzades per la Facultat de Dret.  
8. Grau en Economia, les ensenyances del qual seran organitzades per la Facultat de Ciències Econòmiques i Empresarials.  
9. Grau en Infermeria, les ensenyances del qual seran organitzades per l'Escola Universitària d'Infermeria.  
10. Grau en Espanyol: Llengua i Literatures, les ensenyances del qual seran organitzades per la Facultat de Filosofia i Lletres.  
11. Grau en Estudis Àrabs i Islàmics, les ensenyances del qual seran organitzades per la Facultat de Filosofia i Lletres.  
12. Grau en Estudis Francesos, les ensenyances del qual seran organitzades per la Facultat de Filosofia i Lletres.  
13. Grau en Estudis Anglesos, les ensenyances del qual seran organitzades per la Facultat de Filosofia i Lletres.  
14. Grau en Filologia Catalana, les ensenyances del qual seran organitzades per la Facultat de Filosofia i Lletres.  
15. Grau en Geografia i Ordenació del Territori, les ensenyances del qual seran organitzades per la Facultat de Filosofia i Lletres.  
16. Grau en Geologia, les ensenyances del qual seran organitzades per la Facultat de Ciències.  
17. Grau en Gestió i Administració Pública, les ensenyances del qual seran organitzades per la Facultat de Dret.  
18. Grau en Història, les ensenyances del qual seran organitzades per la Facultat de Filosofia i Lletres.  
19. Grau en Humanitats, les ensenyances del qual seran organitzades per la Facultat de Filosofia i Lletres.  
20. Grau en Enginyeria Civil, les ensenyances del qual seran organitzades per l'Escola Politècnica Superior.  
21. Grau en Enginyeria de l'Edificació, les ensenyances del qual seran organitzades per l'Escola Politècnica Superior.  
22. Grau en Enginyeria de So i Imatge, les ensenyances del qual seran organitzades per l'Escola Politècnica Superior.  
23. Grau en Enginyeria Informàtica, les ensenyances del qual seran organitzades per l'Escola Politècnica Superior.  
24. Grau en Enginyeria Multimèdia, les ensenyances del qual seran organitzades per l'Escola Politècnica Superior.  
25. Grau en Enginyeria Química, les ensenyances del qual seran organitzades per l'Escola Politècnica Superior.  
26. Grau en Mestre en Educació Infantil, les ensenyances del qual seran organitzades per la Facultat d'Educació.  
27. Grau en Mestre en Educació Primària, les ensenyances del qual seran organitzades per la Facultat d'Educació.  
28. Grau en Matemàtiques, les ensenyances del qual seran organitzades per la Facultat de Ciències.  
29. Grau en Nutrició Humana i Dietètica, les ensenyances del qual seran organitzades per l'Escola Universitària d'Infermeria.  
30. Grau en Òptica i Optometria, les ensenyances del qual seran organitzades per la Facultat de Ciències.  
31. Grau en Publicitat i Relacions Públiques, les ensenyances del qual seran organitzades per la Facultat de Ciències Econòmiques i Empresarials.  
32. Grau en Química, les ensenyances del qual seran organitzades per la Facultat de Ciències.  
33. Grau en Relacions Laborals i Recursos Humans, les ensenyances del qual seran organitzades per la Facultat de Dret.  
34. Grau en Relacions Laborals i Recursos Humans, les ensenyances del qual seran organitzades per l'Escola Universitària de Relacions Laborals d'Elda.  
35. Grau en Sociologia, les ensenyances del qual seran organitzades per la Facultat de Ciències Econòmiques i Empresarials.  
36. Grau en Treball Social, les ensenyances del qual seran organitzades per la Facultat de Ciències Econòmiques i Empresarials.  
37. Grau en Traducció i Interpretació, les ensenyances del qual seran organitzades per la Facultat de Filosofia i Lletres.  
38. Grau en Turisme, les ensenyances del qual seran organitzades per la Facultat de Filosofia i Lletres.